OpenLLM-France/wikimedia huggingface dataset:
# Chlorophyllum agaricoides

Clorophyllum agaricoides Agaricaceae familiako onddo espezie bat da. Gleba berehala hauts itxurako masa bat bihurtzen da. Balio gastronomikorik gabea.
Genero bitxi hau Agarical-tzat har genitzakeen espezieek osatzen dute, baina erabat bihurtu ez zirenek. Kapela konikoa edo esferikoa dute, eta behealdetik gorantz berandu irekitzen dira. Errezel orokorra, espezie batzuetan, bolba moduan itsatsita geratzen da oinari. Kapela irekitzean, oinaren jarraipena ikusten da, kapelaren goialdean esporen-masaren artetik. Gleba gelaxka batzuek osatzen dute, orri gisako trabekulek bananduta, esporak daude hemen.
Sinonimoa: Secotium agaricoides.

## Deskribapena

Kapela: Konikoa, 10 cm-rainoko garaierakoa eta 6 cm-rainoko diametroa oinarrian. Arre argi kolorekoa, ezkatatxo ilunagoekin.
Hanka: Alderantzizko kono baten itxuran, 1 eta 3 cm bitarteko luzerakoa.

## Jangarritasuna

Ez da jangarria.

### Nahasketa arriskua

Espezie hau, behin ikusten bada, ia ezinezkoa da nahastea.

## Sasoia eta lekua

Udazkenean, simaurtutako larreetan, herriguneetatik edo abeltzaintzatik gertu. Badirudi Gaztelan ateratzen dela, Madrilen eta Abilan, baita Katalunian ere. Urria.

### Banaketa eremua

Europa, Ipar Amerika, Errusia, Kazakhstan, Pakistan, Mongolia, Australia, Brasil.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 713 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Chlorophyllum agaricoides: GBIF—the Global Biodiversity Information Facility.

## Kanpo estekak

* Datuak: Q10646556
# Jesus Ioldi Bereau

Jesus Ioldi Bereau (Arizkun, 1894ko abenduaren 4a - Víznar, Granadako probintzia, 1936ko urriaren 23a) nafar kimikari eta politikaria izan zen.

## Bizitza

Zaragozan batxilergoa ikasi ondoren, 1915ean Kimikako lizentzia burutu zuen hango unibertsitatean. 1917an doktoregoa lortu zuen Madrilgo Unibertsitate Zentralean. Zaragoza, Sevilla eta Cádizeko fakultateetan lan egin eta gero, 1924an Kimika Orokorreko katedra lortu zuen Granadako Unibertsitatean. 1928an Beatriz Pérez Pérezekin ezkondu zen; hiru seme izan zituzten: Jesús, Antonio Luis eta Victoriano.
Unibertsitateko lanaz gain, Granadako bizitza politikoan ere hartu zuen esku. 1932ko apirilaren 27tik irailaren 30era hiriko alkatea izan zen. Uda hartan, argi eta garbi agertu zen José Sanjurjok eman zuen estatu kolpearen aurka. 1934an, Manuel Azañaren Izquierda Republicana alderdian sartu zen.
1936ko uztailean, Frankoren altxamendu militarraren ostean, Guardia Civilak atxilotu zuen Capileiran, emaztearen sorterrian. Uztailetik urrira, Víznarren eraildako errepublikazaleak lurperatzera behartu zuten frankistek. Azkenik, urriaren 23an, bera ere fusilatu zuten.

## Erreferentziak

* 1 2 3 Mateo Alarcón, Pedro Luis, Gómez Oliver, Miguel, Mateo Leivas, Lidia, Hidalgo Álvarez, Roque,. Jesús Yoldi Bereau. generacionesdeplata.fundaciondescubre.es (Noiz kontsultatua: 2014-6-15).

## Kanpo estekak

* (Gaztelaniaz): Jesus Ioldiren biografia, generacionesdeplata.fundaciondescubre.es
* Datuak: Q23649269
* Multimedia: Jesús Yoldi Bereau / Q23649269
# Miguel Blesa

Miguel Blesa de la Parra (Linares, Jaén, Espainia, 1947ko abuztuaren 8 – Villanueva del Rey, Kordoba, 2017ko uztailaren 19a) Espainiako funtzionario eta finantziaria izan zen, Caja Madrideko kudeaketa kontseiluko presidentea 1996tik 2009ra bitarte. 2017ko otsailaren 23an sei urteko gartzela zigorra ezarri zioten 2003tik 2012ra bitarte egindako lapurretak zirela eta, Black txartelen kasua gisa ezagutu zenagatik. 2017ko uztailaren 19an "Puerta del Toro" finkan hilda aurkitu zuten, Kordoban, ehiza-eskopeta tiro batekin bularrean.

## Erreferentziak

* ↑ (Gaztelaniaz) Barrón, Íñigo de. (2017-02-23). «‘Tarjetas black’: Rato, condenado a cuatro años y seis meses de cárcel y Blesa, a seis años» EL PAÍS (Noiz kontsultatua: 2017-07-19).
* ↑ «Hilik topatu dute Miguel Blesa Caja Madrideko presidente ohia» Berria (Berria.eus) (Noiz kontsultatua: 2017-07-19).
* Datuak: Q16297851
* Multimedia: Miguel Blesa / Q16297851
# Mireia Vehí

Mireia Vehí i Cantenys (Vilafant, Katalunia, 1985a) kataluniar soziologo eta politikaria da. 2016ko urtarriletik 2019ra Kataluniako Parlamentuko legebiltzarkidea izan zen Herri Batasun Hautagaitza (CUP) alderditik. 2019tik aurrera, Espainiako Kongresuko diputatu ibili da.

## Erreferentziak

* ↑ «"PSOEren gobernua egonkortzea nork bere buruari harrika egitea da"» Argia (Noiz kontsultatua: 2022-01-21).
* Datuak: Q22043292
* Multimedia: Mireia Vehí i Cantenys / Q22043292
# Ambrosio Etxebarria

Ambrosio Etxebarria Arroita (Zeberio, 1922ko apirilaren 1a - Bilbo, 2010eko abenduaren 6a) bizkaitar apaiza izan zen. 1947an ordenatua, kapilau militarra izan zen. 1976an Barbastroko apezpiku izendatu zuten.
# Carmen Ruiz Repullo

Carmen Ruiz Repullo (Kordoba, 1976ko urtarrilaren 25) soziologo feminista, aktibista eta ikerlaria da. Nerabeen arteko indarkeria eta genero-indarkeriaren prebentzioan eta prestakuntzan aditua da.

## Ibilbide akademikoa

Pablo de Olavide unibertsitatean Soziologian eta Granadako unibertsitatean Politika Zientzietan lizentziatua, doktoretza lortu zuen Los peldaños perversos del amorel proceso de la violencia de género en la adolescencia tesiarekin..

## Ibilbide profesionala

Unibertsitate ezberdinekin lankidetzan aritzen da irakasle eta ikerlari gisa.
Berdintasuna sustatzen duten erakunde eta taldeekin lankidetzan aritzen da. Gazteen arteko genero-indarkeriaren eskailera ziklikoa eta La historia de Pepe y Pepa kontakizunak oihartzun handia izan dute eremu hezitzaileetan nerabeekin genero-indarkeria lantzeko baliabide gisa. 2019an UNESCO Saria irabazi duen Nafarroako Skolae hezkidetza programaren diseinatzaileetariko bat da.

## Argitalpenak

Artikulu ugari idatzi ditu nerabeen arteko maitasunezko harremanen inguruan, baita adin hauetako maitasun erromantikoaren inguruko mito, genero-indarkeria eta maskulinitate hegemonikoari buruz ere.

## Erreferentziak

* ↑ (Gaztelaniaz) Repullo, Carmen Ruiz. (2016). Los peldaños perversos del amor: el proceso de la violencia de género en la adolescencia. Universidad Pablo de Olavide (Noiz kontsultatua: 2019-10-25).
* 1 2 «Carmen Ruiz Repullo» Linkedin.
* ↑ (Gaztelaniaz) «“La violencia en adolescentes no guarda relación con aspectos biológicos, sino culturales y sociales”. Noticias de Navarra» Noticias de Navarra (Noiz kontsultatua: 2019-10-25).
* ↑ «La experta en igualdad y violencia, Carmen Ruiz Repullo inaugura las Jornadas de sensibilización contra las agresiones sexuales en Melilla | Universidad de Granada» www.ugr.es (Noiz kontsultatua: 2019-10-25).
* ↑ (Gaztelaniaz) País, Ediciones El. (2017-11-28). «'La historia de Pepe y Pepa' sirve para detectar la violencia machista entre adolescentes» Verne (Noiz kontsultatua: 2019-10-25).
* ↑ (Gaztelaniaz) La historia de Pepe y Pepa (Carmen Ruiz Repullo). EMAKUNDE (Noiz kontsultatua: 2019-10-25).
* ↑ Escalera cíclica de la Violencia de Género (Carmen Ruiz Repullo). EMAKUNDE (Noiz kontsultatua: 2019-10-25).
* ↑ (Gaztelaniaz) Otazu, Amaia. «La presidenta Chivite recoge el premio Unesco por el programa educativo Skolae, denunciado por organizaciones ultracatólicas» eldiario.es (Noiz kontsultatua: 2019-10-25).
* ↑ «Carmen Ruiz Repullo - Citas de Google Académico» scholar.google.es (Noiz kontsultatua: 2019-10-25).

## Ikus gainera

* Hezkidetza
* Genero-indarkeria

## Kanpo loturak

* Hitzaldia: Carmen Ruiz Repullo: «Es fundamental que eduquemos en una masculinidad igualitaria» (2018, ES)
* Datuak: Q71722423
# Chrysomphalina grossula

Chrysomphalina grossula Hygrophoraceae familiako onddo espezie bat da.
Sinonimoak: Omphalina abiegna, Omphalina grossula, Omphalia chrysoleuca, Clitocybe chrysoleuca.

## Deskribapena

Kapela: 1 eta 4 cm bitarteko diametrokoa, edo pixka bat handiagoa, ganbila, unbilikatua, hori samarra, oliba antzeko tonalitateekin, ertza gardena eta ildaskatua.
Orriak: Horixkak, kapelaren kolorekoak, baina zurbilagoak, dekurrenteak, ez oso estu.
Orri dekurrenteak: Hanka ukitzeaz gain beherantz jarraitzen duten orriak.
Hanka: 1,5 eta 2,5 cm bitarteko garaierakoa eta 0,1 eta 0,4 cm bitarteko lodierakoa, kapelaren kolorekoa, zilindrikoa.
Haragia: hutsala, usain eta zapore gabea.
Etimologia: Omphalina terminoa grekotik dator, zilbor txiki, esan nahi duen “omphalos” hitzetik.

## Jangarritasuna

Interes gastronomikorik gabea.

## Sasoia eta lekua

Usteltzen ari diren egur-hondakinetan.

### Banaketa eremua

Mendebaldeko Kanada eta Ameriketako Estatu Batuak, Guyana Frantsesa, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 413 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Chrysomphalina grossula: GBIF—the Global Biodiversity Information Facility.

## Kanpo estekak

* Datuak: Q10510037
* Multimedia: Chrysomphalina grossula / Q10510037
# Mercedes Prieto

Mercedes Prieto Muñoz (Huelva, Andaluzia, 1951) astronomo andaluziarra da, Tenerifeko La Lagunako Unibertsitateko irakasle titularra eta Kanarietako Astrofisika Institutuko ikertzailea.

## Biografia

Zientzia Fisikoetan lizentziatu zen Sevillako Unibertsitatean 1974an. Urte horretan bertan Granadako Unibertsitatera joan zen behaketa astronomian bere ibilbide profesionala hastera Ángel Rolland Quintanilla irakaslearen zuzendaritzapean. María del Pilar López de Cocarekin batera, Mojón del Trigo behatokian lan egin zuen.
1975ean Kanadako Astrofisika Institutura (IAC) joan zen doktorego tesia egitera eta astronomian doktoretza jaso zuen La Lagunako Unibertsitatean 1983an, IACeko lehen astronomo profesionala bihurtuz. Bere doktorego tesia Teide Behatokitik egindako infragorri hurbileko lehen azterketa izan zen.
Behatoki honen sorreran eta ondorengo IACren garapenean parte hartu zuen La Palma uharteko Roque de los Muchachos Behatokiaren instalazio teleskopikoekin. Ikerketa-jarduera hori guztia La Lagunako Unibertsitatean egin duen irakasle-lanarekin uztartu du, non, 1986az geroztik, Unibertsitateko irakasle titularra den. Gainera, Fisika Saileko zuzendaria eta IACko Irakaskuntza Koordinatzailea izan da 1991 eta 1994 artean.
Bere ikerketa-lana galaxien eraketan eta bilakaeran oinarritu da. Bere ikerketa-ibilbidearen hasieran, gure galaxiaren eta Tokiko Unibertsoaren galaxien egitura kiribilari buruzko funtsezko ikerketak egin zituen, eta 90eko hamarkadaren amaieratik aurrera, gorriranzko joera handiko urruneko galaxien bilakaera aztertzen aritu da bere ikerketa-lanean.

## Sariak

* 2016an Antonio González Bio-Organikoko Unibertsitate Institutuko (UIBO) Areto Nagusian, "IUEM 8 de marzo" saria, Unibertsitate honetako Emakumeen Ikasketetarako Unibertsitate Institutuak urtero ematen duena jaso zuen.

## Erreferentziak

* ↑ «Mujeres en astronomía | Hitos» Mujeres con ciencia 2018-03-23 (Noiz kontsultatua: 2021-04-03).
* ↑ (Gaztelaniaz) «MERCEDES PRIETO MUÑOZ: “En el puzzle de la formación y evolución de las galaxias nos quedan pocas piezas por poner”» Instituto de Astrofísica de Canarias • IAC (Noiz kontsultatua: 2021-04-03).
* ↑ (Gaztelaniaz) Acuerdo 10/CG 28-09-2018 del Consejo de Gobierno de la Universidad de La Laguna por el que se aprueba la prórroga del nombramiento de Dª. Mercedes Prieto Muñoz como Profesora Honoraria de la Universidad de La Laguna, en el Área de Astronomía y Astrofísica, Departamento de Astrofísica. 2018 (Noiz kontsultatua: 2021-04-03).
* ↑ «La astrofísica del IAC Mercedes Prieto Muñoz recibe el premio “IUEM 8 de marzo”FOTONOTICIA» Instituto de Astrofísica de Canarias • IAC (Noiz kontsultatua: 2021-04-03).
* ↑ «Canarias24Horas.com - El IAC reivindica la labor de sus trabajadoras en el Día Internacional de la Mujer» www.canarias24horas.com (Noiz kontsultatua: 2021-04-03).
* Datuak: Q23768176
# María José Rienda

María José Rienda Contreras (Granada, 1975eko ekainaren 29a) espainiar eskiatzaile alpino ohia eta politikaria da. 1989 eta 2011 artean Espainiako talde nazionalean aritu zen eta Alpetar Eskiko Munduko Kopan garaipen gehien- 6- dituen espainiarra da. Gero, Kirol Kontseilu Gorenaren presidentea izan zen.

## Kanpo estekak

* Datuak: Q261621
* Multimedia: María José Rienda / Q261621
# Erika Martínez

Erika Martínez (Jaén, 1979) Granadan bizi den poeta da. Filologia Hispanikoan doktorea da eta Literaturaren Teorian lizentziaduna Granadako Unibertsitatean.
Bere lehen poema liburuak, Color carne (Arg. Pre-Textos, 2009), Espainiako Irrati Nazional Gazte Poesia Saria jaso zuen. Bere bigarren poema-liburua, El falso techo (Pre-Textos, 2013), Quimera sarian finalista izan zen eta El Culturaleko kritikariek urteko bost poema-liburu onenen artean aukeratu zuten. Lenguaraz (Arg. Pre-Textos, 2011). Bere azken poema liburua Chocar con algo (Ed. Pre-Textos, 2017) Meléndez Valdés II. Poesia Sari Nazionaleko sei finalisten artean egon zen.

## Lanak
### Poesia

* Color carne (Valentzia, Arg. Aurretestuak, 2009). 72 orrialde ISBN ά8191-956-1
* Lenguaraz (Valentzia, Arg. Aurretestuak, 2011). 84 orrialde ISBN ά15297-16-1
* El falso techo (Valentzia, Ed. Aurretestuak, 2013). 68 orrialde. ISBN ά15576-71-6
* Chocar con algo (Valentzia, Ed. Aurretestuak, 2017). 88 orrialde, ISBN ά16906-36-9

### Antologietan

* Pensar por lo breve. Aforística española de entresiglos.(1980-2012), José Ramón Gonzálezena (Trea, 2013). 344 orrialde, ISBN ά9704-711-1
* L'aforisma in Spagna. Tredici scrittori di aforismi contemporanei Fabrizio Caramagnarena (Turin: Genesi Editrice, 2014). 128 orrialde, ISBN ί88-7414-427-3
* El canon abierto. Última poesía en español ( (1970-1985), Remedios Sánchez García eta Anthony L. Geist (Madril: Visor, 2015). 498 orrialde, ISBN ά9895-908-6
* Todo es poesía en Granada. Panorama poético (2000-2015). José Martín de Vayas (antologoa). Granada: Esdrújula Ediciones, 2015. ISBN ά16485-14-7.
* Bajo el signo de Atenea: diez aforistas de hoy, Manuel Neilarena (Sevilla: Renacimiento, 2017). 248 orrialde, ISBN ά1698-148-9

## Erreferentziak

* ↑ «MULTIPOETRY CRACOVIA. ERIKA MARTÍNEZ» Granada ciudad de literatura 2015.
* ↑ de la Hoz, Beatriz. (27 de enero de 2009). «Fallado el Primer Premio de Poesía Joven de Radio Nacional» RTVE.
* ↑ Pérez, Manuel Mateo. (28 de julio de 2009). Erika Martínez, Premio de Poesía Joven de RNE con la obra titulada 'Color Carne'. .
* ↑ «Basilio Sánchez, Álvaro Valverde y Ada Salas, finalistas del Meléndez Valdés» El periódico de Extremadura 12 de marzo de 2019.

## Kanpo estekak

* Erika Martínezen webgunea
* Datuak: Q5835814
# Efraín Alegre

Pedro Efraín Alegre Sasiain (San Juan Bautista, Paraguai, 1963ko urtarrilaren 18a) paraguaitar abokatu eta politikaria da. Paraguaiko Errepublikaren senataria eta presidentegaia izan zen Benetako Alderdi Erradikal Liberalarekin aurkeztuta. Gaur egun, alderdiko presidentea da eta berriro ere bere burua presidentegai aurkeztuko du 2018ko Paraguaiko Hauteskunde Orokorretan.
* Datuak: Q5820260
* Multimedia: Efraín Alegre / Q5820260
# Manuel Gómez-Moreno

Manuel Gómez-Moreno Martínez (Granada, 1870eko otsailaren 21a - Madril, 1970eko ekainaren 7a) espainiar historialaria eta arkeologoa izan zen. Manuel Gómez-Moreno González margolariaren semea, Espainiako Monumentuan Bilduman lan egin zuen. Ipar-ekialdeko iberiar idazkeraren deszifratzean parte hartu zuen.

## Lan hautatuak

* El Panteón Real de las Huelgas de Burgos. Instituto Diego Velázquez. Consejo Superior de Investigaciones Científicas. Madril. 1946.
* De epigrafía ibérica: El plomo de Alcoy. Revista de Filología Española, Madril, IX (1922), orr. 342-366.
* Sobre los iberos y su lengua. Homenaje a Menéndez Pidal, III. Madril. 1925, orr. 475-499.
* La novela de España. Madril. 1928.
* La escultura del Renacimiento en España. Bartzelona, editorial Firenze. 1931.
* El arte románico español. Madril. 1934.
* Adán y la Prehistoria. Madrid. 1958.
* Datuak: Q2394494
* Multimedia: Manuel Gómez-Moreno Martínez / Q2394494
# Frederick Forsyth

Frederick McCarthy Forsyth (Ashford, Kent, 1938ko abuztuaren 25a) ingeles eleberrigile, Daily Express egunkarirako kazetaria eta espioia da. Thriller asko idatzi ditu, nabarmenenak The Day of the Jackal, The Odessa File, The Fourth Protocol, The Dogs of War, The Devil's Alternative, The Fist of God, Icon, The Veteran, Avenger, The Afghan, The Cobra eta The Kill List izanda.
Bere lanak normalean best-sellerren zerrendetan agertzen dira eta dozena bat inguru film bilakatu dituzte. Guztira 70 milioi alde baino gehiago saldu ditu.

## Lanak

Frederick Forsythen lanak :
| Izenburua | Urtea | Oharra(k) |
| The Biafra Story | 1969 | Ez-fikziozkoa |
| The Day of the Jackal | 1971 | 1973an film bilakatu zuten. |
| The Odessa File | 1972 | 1974an film bilakatu zuten. |
| The Dogs of War | 1974 | 1980an film bilakatu zuten. |
| The Shepherd | 1975 | Ipuin ilustratua |
| The Devil's Alternative | 1979 | |
| Emeka | 1982 | Chukwuemeka Odumegwu Ojukwuren biografia. |
| No Comebacks | 1982 | Ipuin-bilduma. |
| The Fourth Protocol | 1984 | 1987an film bilakatu zuten. |
| The Negotiator | 1989 | |
| The Deceiver | 1991 | |
| Great Flying Stories | 1991 | Editorea |
| The Fist of God | 1994 | |
| Icon | 1996 | |
| The Phantom of Manhattan | 1999 | |
| The Veteran | 2001 | Ipuin-bilduma |
| Avenger | 2003 | |
| The Afghan | 2006 | |
| The Cobra | 2010 | |
| The Kill List | 2013 | |
| The Outsider: My Life in Intrigue | 2015 | Autobiografia. |
| The Fox | 2018 | |

## Erreferentziak

* ↑ (Ingelesez) Leeman, Sue. (2006-9-3). Forsyth Looks at World of Al-Qaida. Associated Press.
* Datuak: Q249197
* Multimedia: Frederick Forsyth / Q249197
# Cristina García Morales

Cristina García Morales (Granada, 1985a), Cristina Morales izenez ere ezaguna, espainiar idazlea da. Lectura fácil du libururik ezagunena. Idazlan horrekin 2018ko Herralde nobela saria eta 2019ko Espainiako Narratiba Sari Nazionala irabazi zuen.

## Ibilbidea

Granadako Unibertsitatean Nazioarteko Zuzenbidean lizentziaduna da, interprete juridiko gisa lan egiten du eta Bartzelonan bizi da.Antzerkigile gisa lan egin du Granadako Unibertsitateko Antzerki Gelan eta Eutopian, Sortzaile Gazteen Jaialdian (Kordoba, 2008).

## Liburuak
### Eleberriak

* Los combatientes (2013), Caballo de Troya
* Malas palabras (2015), Editorial Lumen
* Terroristas modernos (2017), Editorial Candaya.
* Lectura fácil (2018), Editorial Anagrama.
* Los combatientes (2020), Editorial Anagrama.
* Introducción a Teresa de Jesús (2020), Editorial Anagrama.

### Ipuinak

* La merienda de las niñas (2008), Cuadernos del Vigía.

## Sariak

* 2002 Andaluziako Idazle Berrien Lehiaketan saria kontakizunean
* 2006 Andaluziako Idazle Berrien Lehiaketa eleberri laburrean
* 2007 Sortzaile Gazteentzako Antonio Gala Fundazioren beka (Kordoba)
* 2013 Injuve eleberri saria Los combatientes lanagatik
* 2018 Herralde eleberri saria Lectura fácil lanagatik.
* 2019 Narratiba Sari Nazionala.

## Erreferentziak

* ↑ «Cristina Morales: "Yo no sabía que tenía una identidad hasta que vine a Barcelona"» ELMUNDO 2018-11-05 (Noiz kontsultatua: 2020-11-02).
* ↑ «Cristina Morales: “El DNI es un artefacto terrorista”» El Español 2017-06-27 (Noiz kontsultatua: 2020-11-02).
* ↑ «Presentación del libro Los combatientes de Cristina García Morales» www.juntadeandalucia.es (Noiz kontsultatua: 2020-11-02).
* ↑ Córdoba, Diario. «Cristina Morales: "Santa Teresa, de mojigata, no tenía nada"» Diario Córdoba (Noiz kontsultatua: 2020-11-02).
* ↑ «"Ya quisiera yo el coño de santa Teresa"» El Confidencial 2015-03-11 (Noiz kontsultatua: 2020-11-02).
* ↑ EFE.. «Cristina Morales gana el Herralde con una novela sobre la discapacidad» ElDiario.es (Noiz kontsultatua: 2020-11-02).
* ↑ País, El; Marcos, Javier Rodríguez.. «La escritora Cristina Morales, premio Nacional de Narrativa por ‘Lectura fácil’» El País ISSN 1134-6582. (Noiz kontsultatua: 2020-11-02).

## Kanpo estekak

* Elkarrizketa "Nire liburuak punk musikako biniloak izatea nahi nuke" Berria, 2020.11.01
* Datuak: Q26265973
* Multimedia: Cristina Morales / Q26265973
# Alfredo Floristán Samanes

    Artikulu hau aitari buruzkoa da; beste esanahietarako, ikus «Alfredo Floristán».
Alfredo Floristán Samanes (Arguedas, 1921eko urriaren 26a - Madril, 2009ko urriaren 8a) Geografiako katedraduna izan zen Granadako eta Nafarroako unibertsitateetan. Errege Bardeari buruz zuen ezagutza bere ikerketa produkzioan konstante bat izan zen bere karreraren hasieratik amaiera arte. Casiano Floristán nafar teologoaren anaia eta Alfredo Floristán Imizkotz historialariaren eta José Manuel Floristán Imizkotz helenistaren aita da.

## Lan hautatuak

* La Ribera Tudelana de Navarra (1951)
* Biganos y Marcheprime. Contribución al estudio de la vida rural en las Landas de Gascuña (Francia) (1951)
* Gran Atlas de Navarra. Tomo I. Geografía (1993)
* Datuak: Q56000724
* Multimedia: Alfredo Floristán Samanes / Q56000724
# Manuel Arostegi

Manuel de Arostegui Saenz de Olamendi (gaztelaniaz: Manuel de Aróstegui Sáenz de Olamendi) (Elgea, Barrundia, Araba, 1758ko martxoaren 24- Cádiz, 1813ko azaroaren 7) politikari liberala, Cadizko Gorteetan Arabako ordezkaria izan zen.

## Biografia

Manuel Arostegi Elgeako baserritarren familia batean jaio zen, Gebaran, egungo Barrundian. Zuzenbidea ikasi zuen Granadan eta Valladoliden. Amerikara joan zen eta han dirua egin zuen; Txilen, Perun, Mexikon, Kuban. Ameriketatik Andaluziara joan zen eta Cádizera joan zen. Han Zilabizien eta Mehategien Superintendentzia Orokorraren Fiskalaren kargua eraman zuen. 1804an Ana Gorbearekin ezkondu zen.
Iberiar Penintsulako Gerrarekin politikan sartu zen, gerrarekin Euskal Herrian zituen ondareak bahituak izan baitziren. Cádizko Gorteetan, 1810ean, Arabako ordezkari gisa, aritu zen. Aukeraketa hori, ematen zen egoeraren ondorioz, era berezian egin zen: Cádizen bizi ziren arabarren artean aukeratua izan zen zeren eta Araba Frantziar Armadaren menpe baitzegoen.
Arostegik Konstituzioan Arabaren izaera propioa eta, beste lurraldeekin batzekotan, Bizkaia eta Gipuzkoarekin egin beharko zela aldarrikatu zuen. Espainiako 1812ko Konstituzioaren idazkeran parte hartu zuen. Bere sinadura, besteekin batera, behin-betiko testuan agertzen da. 1813ko uztailean berak proposatu zuen Gasteizen gaur egun Andre Maria Zuriaren plazan dagoen Gasteizko guduaren omenezko monumentua altxatzea.
1813an baxa eman zuen diputatu gisa. Urte bereko azaroan hil zen sukar horia gaixotasunak jota.

## Erreferentziak

* ↑ https://books.google.es/books?id=Da1sCeGDMKgC&pg=PA219&lpg=PA219&dq=Manuel+Arostegi+Saenz+de+Olamendi&source=bl&ots=OYoMYwXVn3&sig=ACfU3U0JHRn6Khr7hTmX9OsqmhQzsd7A1A&hl=es&sa=X&ved=2ahUKEwjZ0OPg4snpAhWNAWMBHYVUBrIQ6AEwBnoECA4QAQ#v=onepage&q=Manuel%20Arostegi%20Saenz%20de%20Olamendi&f=false
* ↑ http://barrundia.blogspot.com/2018/09/manuel-de-arostegui-saenz-de-olamendi.html

## Kanpo estekak

* (Gaztelaniaz):Manuel de Aróstegui Auñamendi Entziklopedian.
* (Gaztelaniaz): Kongresuko diputatuen artxibo historikoa.
* (Gaztelaniaz):Espainiako Historia Errege Akademiaren webguneko biografia.
* Datuak: Q9028238